El màster universitari en Activitat Física Terapèutica per a Malats Crònics i amb Discapacitat aprofundeix en el coneixement de l'activitat física com una eina terapèutica per al fisioterapeuta.
El coneixement de les respostes fisiològiques a l'exercici, l'avaluació multidimensional de les capacitats físiques i la metodologia d'entrenament adaptada a les diferents situacions són aspectes clau per poder fer un abordatge integral fonamentat en l'activitat física amb finalitats terapèutiques.
És un fet indiscutible que la pràctica d'una activitat física aporta beneficis a la salut de les persones.
A escala mundial s'han posat en marxa iniciatives amb l'objectiu de convertir els ciutadans en persones físicament actives, ja sigui mitjançant l'exercici físic dirigit o mitjançant la pràctica esportiva.
Això comporta la necessitat de formar experts en el camp de la pràctica d'activitat física i la salut de les persones amb els nombrosos avenços científics i professionals en aquest àmbit multidisciplinari.
El màster en Activitat Física i Salut de la UB, organitzat per l'Institut Nacional d'Educació Física de Catalunya (INEFC), permet formar professionals especialitzats en la prescripció de l'exercici físic per a la salut i la prevenció de lesions, tant en esportistes com en la població en general.
Entre els seus objectius, cal destacar el de programar la prescripció d'exercici físic en persones sanes, amb patologies o amb lesions esportives, dissenyant i aplicant diferents protocols d'exercici físic adequats al perfil de l'esportista.
L'esport ha adquirit una gran rellevància i l'alimentació hi té un paper cada vegada més crucial.
La nutrició esportiva ha passat de ser un concepte utilitzat només en l'àmbit de l'esport professional o del culturisme a emprar-se també des del punt de vista de la salut general i el benestar.
El màster d'Alimentació en l'Activitat Física i l'Esport va dirigit a professionals que vulguin aprofundir en la nutrició esportiva tant des de la promoció de la salut per mitjà de l'alimentació saludable i l'activitat física en la població general, com en les possibilitats de la nutrició per optimitzar el rendiment en els esports.
El màster en Child Life, model d'atenció centrat en l'infant, l'adolescent i la família, pretén formar professionals de l'àmbit assistencial clínic i psicosocial en pediatria perquè els estudiants siguin capaços de desenvolupar aquest model d'atenció.
Aquests programes s'han convertit en estàndards en la majoria dels grans centres pediàtrics d'Amèrica del Nord, on hi ha una llarga tradició acadèmica, per fer front a les situacions que produeixen patiment i ansietat a causa de la malaltia i les cures de salut de l'infant.
L'especialista en Child Life se centra en les fortaleses i el sentit de benestar dels infants, així com en la promoció del seu desenvolupament òptim, i pretén reduir al mínim els efectes adversos després de l'experiència en els entorns potencialment estressants (especialment l'hospitalització, però també en altres casos).
El màster es planteja amb dues orientacions: professional, per la necessitat de professionals sanitaris i de l'àmbit psicosocial i hospitalari, centrat en l'infant, l'adolescent i la família; i de recerca, per tal de formar professionals amb les competències adequades per investigar en el context de la malaltia i l'atenció pediàtrica.
L'objectiu del màster és capacitar els professionals en l'atenció pal·liativa de qualitat centrada en les necessitats dels pacients amb malalties i problemes de salut crònics complexos i avançats, tant oncològics com no oncològics, en tots els serveis de salut i socials.
El màster universitari en Atenció Pal·liativa a Persones amb Malalties Avançades vol construir el pla terapèutic sistemàtic, multidimensional i multidisciplinari ajustat a la complexitat del pacient i el seu entorn familiar, integrant en el procés d'atenció les dimensions psicoemocional, sociofamiliar i espiritual dels pacients i del seu entorn per millorar-ne la qualitat de vida.
El màster en Bases per a l'Atenció i Educació de les Persones amb Diabetis ofereix una formació d'expert en diabetis, interdisciplinària i adequada per treballar com a referent en aquesta malaltia crònica.
Respon a la necessitat de preparar professionals experts que puguin treballar com a gestors de casos en unitats especialitzades de diabetis d'adults o pediàtriques, en centres sociosanitaris o en l'atenció primària de salut.
Si vols especialitzar-te en metodologies i tècniques de recerca en el camp de la patogènia i la fisiopatologia de malalties metabòliques i endocrines, el màster oficial en Biomedicina et presenta una formació presencial impartida per la Universitat de Barcelona.
El màster et capacitarà a més a més per al desenvolupament professional d'anàlisis clíniques, biotecnologia o per la indústria farmacèutica.
El màster en Bioquímica, Biologia Molecular i Biomedicina ofereix una formació transversal d'alta qualitat en el camp de la bioquímica, la biologia molecular i la biomedicina que permetrà a l'estudiant integrar-se en un grup de recerca o en una empresa del sector farmacèutic, biotecnològic o biomèdic.
Tens formació universitària en el sector de les ciències de la salut i t'agradaria especialitzar-te en les qüestionis bioètiques per aplicar-les en el teu àmbit professional?
Si és així, el màster universitari en Bioètica posa a la teva disposició una formació dissenyada i impartida per la Universitat Ramon Llull que et capacitarà per analitzar les qüestions ètiques en l'àmbit sanitari i abordar la resolució de conflictes.
La citogenètica i la biologia de la reproducció són disciplines científiques dins de l'àmbit de la biologia cel·lular que repercuteixen directament, i de manera molt important, en la societat, com la millora de la salut humana (càncer i genotoxicitat, origen genètic de síndromes i malalties, origen genètic de la infertilitat, dosimetria biològica); les aplicacions en agricultura i ramaderia, per mitjà de la millora genètica de plantes, la determinació dels canvis cromosòmics que participen en processos d'especiació en la reproducció de mamífers, i les aplicacions pràctiques de la manipulació dels gàmetes i els embrions.
El màster en Competències Mèdiques Avançades vol proporcionar als llicenciats en Medicina una formació sanitària especialitzada per ampliar competències en unes àrees de coneixement més específiques, entre d'altres: anèmies rares i síndromes relacionades; anestèsia regional basada en l'anatomia; atenció primària i salut comunitària; cirurgia del trasplantament renal; diagnòstic i tractament del càncer de pulmó; electrofisiologia clínica i estimulació cardíaca; malaltia de Parkinson i trastorns del moviment; malalties autoimmunitàries; malalties neuromusculars; medicina maternofetal; trastorns del son; urooncologia, etc. Vol capacitar professionals per treballar en equips interdisciplinaris, per col·laborar amb altres investigadors, per interaccionar amb altres especialitats mèdiques i assessorar-les; per dissenyar, analitzar i avaluar els mètodes i els indicadors que determinen la qualitat i la seguretat clínica; per aplicar les tecnologies diagnòstiques i terapèutiques noves, i per identificar avenços tecnològics potencials i conèixer els procediments i els mecanismes necessaris per transferir-los a la medicina clínica.
Si vols adquirir noves competències en la direcció d'equips de treball i en mètodes per a la gestió dels processos i sistemes de producció, el màster universitari en Direcció d'Empreses i Sistemes de Producció t'ofereix una formació presencial dissenyada i impartida per la Universitat Internacional de Catalunya.
El màster ofereix als estudiants una comprensió avançada de la immunologia, la infectologia, la vacunologia i, també, la legislació, les polítiques de salut i la humanitat al voltant de la vacunologia.
A més, prepara els estudiants per a una carrera professional internacional en grans fabricants farmacèutics, en petites i mitjanes empreses especialitzades en R+D de vacunes o en organitzacions públiques que s'ocupen de la política de salut pública i clínica o de recerca sobre les vacunes.
Hi ha set institucions d'educació superior associades i hi col·laboren més de 50 centres i empreses relacionats amb la recerca, el desenvolupament i la fabricació de vacunes on els estudiants podran desenvolupar el seu TFM.
El màster en Farmacologia dota l'estudiant de les competències requerides en relació amb la investigació preclínica o clínica dels fàrmacs, i amb la seva aplicació en l'ús terapèutic dels medicaments, perquè pugui integrar-se en l'àmbit professional o accedir a uns estudis de doctorat.
L'estudiant adquirirà coneixements de les bases científiques de la farmacologia, especialment dels conceptes genètics, bioquímics i fisiològics, així com dels condicionants ètics, legals i socials que els fonamenten; dels procediments i les metodologies utilitzats en les diferents etapes implicades en la investigació i el desenvolupament dels fàrmacs; de l'aplicació d'aquests coneixements farmacològics i metodològics per desenvolupar una investigació clínica o preclínica de fàrmacs i per interpretar-ne els resultats que se'n derivin.
El màster universitari de Farmacovigilància i Farmacoepidemiología, elaborat per la Universitat Autònoma de Barcelona, aporta una sòlida formació en coneixements i procediments hàbils per dur a terme projectes en l'àmbit de la vigilància i l'epidemiologia farmacèutica.
Té una durada de dos cursos acadèmics i s'imparteix de manera presencial i en anglès.
El màster en Fisioteràpia Pediàtrica t'especialitzarà en el diagnòstic i el tractament de les afeccions que comporten una alteració del desenvolupament motor de l'infant i que condicionen el seu nivell d'independència funcional, aplicant coneixements relacionats amb el desenvolupament psicomotor, l'aprenentatge, el control del moviment i les adaptacions al creixement com a eines bàsiques en el tractament preventiu i l'atenció precoç, amb ajudes posturals i de mobilitat.
Et permetrà identificar les alteracions, els dèficits i les deficiències de l'infant, així com determinar els objectius de la intervenció terapèutica seleccionant, planificant i aplicant amb destresa les estratègies d'una manera òptima, per dotar l'infant amb el màxim potencial de desenvolupament, independència i integració social.
El màster en Fisioteràpia de l'Esport i Readaptació a l'Activitat Física especialitza el professional per donar solució a totes les patologies generades per la pràctica esportiva tant d'oci o amateur com professional.
El màster aprofundeix en el disseny de protocols en la prevenció i el tractament de les lesions; en una sòlida formació en el camp de la recuperació i la readaptació a l'activitat física i la pràctica esportiva, que es fa tant a la consulta o la clínica, com al camp o el terreny de joc mateix; en la formació en metodologia d'investigació basada en l'evidència científica i en la pràctica clínica.
Els últims anys, i com a conseqüència dels avenços en recerca, la fisioteràpia manual contemporània ha anat ampliant el seu camp d'actuació, i ja no es limita a la teràpia manual passiva, sinó que engloba tot el que té a veure amb les disfuncions del moviment.
Quan parlem de fisioteràpia del sistema musculoesquelètic estem parlant dels abordatges tant actius com passius.
Un aspecte fonamental del màster universitari en Fisioteràpia del Sistema Musculoesquelètic és la importància que adquireix el raonament clínic com a base de la presa de decisions en la clínica, sempre sota un prisma d'evidència científica i d'enfocament biopsicosocial.
L'estudiant estarà capacitat per a l'avaluació del pacient i per a l'establiment dels objectius de tractament, prevenció i promoció de la salut i les eines per dur-los a terme.
El màster en Fisioteràpia del Tòrax ofereix una formació avançada en fisioteràpia cardiorespiratòria per atendre eficaçment les necessitats terapèutiques i preventives en tots els àmbits de la salut, des de l'atenció al pacient hospitalitzat fins a l'atenció primària, tant en l'adult com en pediatria, i a tots els nivells, des de la unitat de cures intensives fins al domicili, i, al mateix temps, forma en metodologia d'investigació fonamentada en la pràctica clínica.
Si vols adquirir les competències necessàries per poder dur a terme una gestió sanitària eficient i poder ocupar càrrecs de gestió a les àrees bàsiques de salut, el màster universitari en Gestió Sanitària t'ofereix una formació presencial dissenyada i impartida per la Universitat Internacional de Catalunya que et permetrà treballar per millorar el sistema sanitari.
Màster oficial d'Immunologia Avançada, coordinat per la Universitat de Barcelona (UB) i amb la participació de la Universitat Autònoma de Barcelona (UAB).
La formació té un any de durada, 60 crèdits ECTS, i s'imparteix majoritàriament en castellà (en un 90% de les classes), i en anglès.
Els estudis s'imparteixen en modalitat presencial a la Facultat de Biologia.
El màster en Infermeria de Pràctica Clínica Avançada és la consolidació d'un projecte conjunt entre l'Escola d'Infermeria de la Universitat de Barcelona i l'Institut Català d'Oncologia, que té, alhora, orientació de recerca i professional.
El màster, amb una especialitat en Càncer i una altra en Cronicitat, pretén respondre a les necessitats actuals de la nostra societat sobre les cures especialitzades en situacions de salut cada cop més freqüents, com ara el càncer i les malalties cròniques.
El pla docent inclou un apartat comú obligatori per a tots els estudiants amb matèries de recerca en ciències de la salut i matèries d'infermeria de pràctica clínica avançada, i un apartat integrat per dues especialitats diferenciades: especialitat en Càncer i especialitat en Cronicitat.
El màster en Iniciació a la Recerca en Salut Mental és un programa interuniversitari oficial i semipresencial, organitzat per grups de recerca pertanyents a cinc universitats espanyoles (Universitat de Cantàbria —UC—, Universitat Complutense de Madrid —UCM—, Universitat Autònoma de Barcelona —UAB—, Universitat de Barcelona —UB— i Universitat de Cadis —UCA—) i que formen part d'una estructura d'investigació nacional en xarxa, coneguda com a CIBERSAM (Centre de Recerca Biomèdica en Xarxa de Salut Mental).
La seva missió és millorar la cura clínica relacionada amb la salut mental de la nostra societat mitjançant el coneixement generat per la innovació i la recerca translacional en psiquiatria i neurociències.
Les assignatures són impartides per grups de recerca capdavanters en les diferents àrees, tant bàsiques com clíniques, amb l'objectiu de proporcionar a l'alumnat coneixements de les bases neurobiològiques, psicològiques, genètiques i ambientals de l'activitat psíquica normal i els trastorns mentals, així com en els mètodes de recerca en salut mental.
El màster planteja la formació amb coneixements ampliats d'alimentació saludable, i des d'aspectes innovadors, de professionals experts en l'atenció dels pacients en l'àmbit de la nutrició i en l'estil de vida, centrat en les patologies cròniques més freqüents i el seu tractament i l'envelliment saludable.
En aquest màster es fomenta la innovació i la creació de projectes d'emprenedoria en el sector de l'alimentació, el desenvolupament de productes sanitaris i no sanitaris i la comercialització d'aquests productes.
El màster en Lideratge i Gestió dels Serveis d'Infermeria vol proporcionar una formació que permeti desenvolupar la tasca de gestió en les institucions sanitàries, utilitzant de forma adequada els coneixements i les tècniques necessaris per incrementar el nivell i la qualitat assistencial mitjançant la formació del personal, la millora dels sistemes de treball i l'optimització dels recursos humans i professionals i els materials.